11:59 (Star Trek: Voyager)
<s>11:59 je epizoda američke science fiction TV-serije Star Trek: Voyager, premijerno prikazana 5. maja 1999. godine.</s><s>Radnja prikazuje kako posada Voyagera počinje istraživati porodičnu historiju kapetanice Janeway, odnosno njenog pretka Shannon O'Donnell (koju flashback scenama tumači Kate Mulgrew), koja je po usmenoj predaji bila NASA-ina astronautkinja, ali rezultati istraživanja ukazuju na mnogo prozaičniju priču.</s>

<s>Epizoda, čiji se dio zapleta odvija krajem (tada buduće) 2000. godine i na ironičan način komentira medijsku histeriju oko Y2K buga, nastala je po zamisli John de Lancieja, koji u serijama franšize tumači lik Q-a, i u kojoj su glavni likovi trebali biti Q i Guinan.</s><s>Scenaristi su bitno pojednostavili radnju, a 11:59 je postala jedna od rijetkih epizoda u serijama franšize u kojoj je vrijeme radnje isto ili vrlo blisko vremenu emitiranja, a koja ne sadrži motiv vremenskog putovanja.</s>

<s>11:59 se smatra jednom od neobičnijih epizoda serije, prije svega zbog teme, ugođaja i sadržaja koji predstavlja odmak od standarda, ali je također podijelila kritičare, pri čemu neki hvale vještinu scenarija i glume, dok drugi smatraju da je predstavljala tipičnu epizodu-bocu.</s>

<s>Izvori</s>

<s>Vanjske veze</s>

<s>TV-epizode 1999.</s><s>Epizode serije Star Trek: Voyager</s>

